Acetalius

Acetalius er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende 
Små, avlange, mørkbrune kortvinger. De ligner mye på slekten Euplectus men er gjerne mørkere på farge. Hodet er nokså stort og firkantet med små, runde fasettøyne og kraftige antenner, der de to første og de tre ytterste leddene er noe forstørret. Pannen har dype lengdegroper. Pronotum er omtrent så bredt som langt, med sterkt rundede sider, bredest omtrent i midten. Dekkvingene er blanke, fint hårete, med en skarp fure langs innerkanten (sømmen), og dekker omtrent en tredjedel av bakkroppen, som er sylindrisk. Beina er ganske korte.

Utbredelse 
Slekten er utbredt i Øst-Asia (Kina, Japan).

Systematisk oversikt  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Stammen Trichonychini 
 Slekten Acetalius Sharp, 1883
 Acetalius dubius Sharp, 1883
 Acetalius grandis Yin, Zi-Wei & Li-Zhen Li, 2016
 Acetalius pilosus Besuchet, 1985

Referanser

Eksterne lenker 
 

Køllebiller
Biller formelt beskrevet i 1883
Dyr formelt beskrevet av David Sharp